**Projektbeskrivelse – Demokratipuljen**

Besvar venligst samtlige spørgsmål i skabelonen.

Vær opmærksom på, at svarene maksimalt må udgøre 21.580 anslag i alt.

**Har I husket at…**

* *Læse vejledningen og sætte jer ind i betingelserne for Demokratipuljen, som de fremgår af styrelsens hjemmeside?*
* *Kontrollere at alle oplysninger og tal, der skrives i det følgende, er i overensstemmelse med de tal, der fremgår af budgetskabelonen?*
* *Sikre at projektets forudsætninger er underbygget og beskrevet i videst muligt omfang?*

Når I udfylder projektbeskrivelsen, er det vigtigt, at bagvedliggende research og overvejelser beskrives og inddrages aktivt for derved at underbygge projektets realisme. Der opfordres til, at der ved udfyldelsen af projektbeskrivelsen skelnes mellem ikke-underbyggede formodninger samt antagelser underbygget af research.

**Projektets formål og indhold**

Der skal redegøres for formålet med projektet og hvordan projektet understøtter puljens overordnede formål. Der skal i forlængelse heraf redegøres for projektets indhold. Hvis projektet omfatter begge puljens formål beskrives dette.

**Hvad er projektets mål/succeskriterier?**

I dette felt angives de konkrete mål eller delmål, der ønskes opnået, eller succeskriterier, der ønskes opfyldt. Der skal afrapporteres i forhold til disse mål, når projektet er slut. Hvis projektet omfatter begge puljens formål beskrives mål / succeskriterier for begge.

**Hvad er den forventede effekt af projektet?**

I dette felt angives den forventede effekt, der ønskes opnået med projektet. Der skal afrapporteres i forhold til effekten af projektet, når projektet er afsluttet. Hvis projektet omfatter begge puljens formål beskrives effekten af begge.

**Målgruppe**

Redegør for de(n) målgruppe(r), projektet er rettet mod. Vurdér herunder bl.a. hvor store målgrupperne er (f.eks. maksimalt antal potentielle brugere, læsere, seere, lyttere etc.) samt målgruppernes forbrug og -vaner. Hvis projektet omfatter begge puljens formål beskrives målgruppen for begge.

**Markedsføring**

Beskriv hvordan projektet vil blive markedsført, herunder hvilke markedsføringsaktiviteter, I vil iværksætte. Bemærk at aktiviteterne bør stemme overens med jeres budget. Omkostningsfrie markedsføringsaktiviteter kan også fremgå af beskrivelsen og gerne i skema eller tabelform. Hvis projektet omfatter begge puljens formål beskrives dette.

**Projektets forløb**

Beskriv projektets hovedaktiviteter, milepæle og tidsplan i den nødvendige detaljeringsgrad, gerne i skemaform eller diagram. Hvis projektet omfatter begge puljens formål beskrives dette.

**Projektets organisation**

Projektdeltagere: Præsentér kort projektdeltagerne og deres relevante erfaringer og kompetencer m.v. Hvis projektet omfatter begge puljens formål beskrives organiseringen for begge.

**Samarbejde og partnerskaber**

Redegør for hvilke eventuelle samarbejder og partnerskaber der er indgået, eller vil være nødvendige for at lave projektet samt hvordan disse samarbejder og partnerskaber vil bidrage til projektet

Bemærk at aftaler om samarbejde og/eller partnerskaber skal dokumenteres under punkt 5.7 i ansøgningsskemaet. Dokumentation kan være i form af indscannet kopi af f.eks. en tro- og loveerklæring, en hensigtserklæring eller lignende.

**Værdien af eventuel ulønnet arbejdskraft**

Egenfinansiering kan bestå af ulønnet arbejdskraft. Såfremt egenfinansieringen består helt eller delvist af ulønnet arbejdskraft, skal du angive en beskrivelse af, hvordan den ulønnede arbejdskraft skaber værdi for projektet.

**Projektgennemførelse under COVID-19**

Hvordan kan projektet afvikles, såfremt der fortsat er særlige restriktioner som følge af myndighedernes tiltag i forbindelse med COVID-19?